GiliGold/VAD_KnessetCorpus huggingface dataset:
צבי האוזר:
אני איתך שאחרי היום הקובע לא אמורים לקבל הלוואות אבל עיקרון השוויון בין מפלגות הוא עיקרון אפילו חשוב יותר מהעיקרון שאת מדברת.
צבי האוזר:
בחירות שוות הן הסדר בחוק יסוד והוא רעיון מהותי.
ארבל אסטרחן:
אמרתי את זה.
צבי האוזר:
אני מבין את הכול.
צבי האוזר:
אני רק לא מבין איך אנחנו – ושוב, אני אפילו לא מדבר כאן מהפוזיציה כי אני לא יודע אם בכלל זה רלוונטי – אני אומר לך שה-80 אחוזים, בגלל שמאן דהוא הגיש 24 שעות וההוא אחרי, ובהינתן שאני נותן חלון של עשרה ימים – זה לא שאת נותנת חלון לשלושה חודשים.
ארבל אסטרחן:
אחורנית.
ארבל אסטרחן:
היום, אתמול, שלשום.
צבי האוזר:
לא משנה.
צבי האוזר:
אחורנית את לא נותנת לי שום דבר.
צבי האוזר:
היה לי אחורנית.
צבי האוזר:
הכנסת מזדרזת ומתפזרת שלא במהלך עסקים רגיל.
צבי האוזר:
אנחנו מחויבים לשוויון מהותי.
צבי האוזר:
זה הדבר הכי חשוב בכל הדיון הזה.
צבי האוזר:
הכי חשוב זה קו שווה.
צבי האוזר:
בגלל זה כל הסיפור של הגדלת ההלוואות, הרי מה הטענה של חב הכנסת ביטן?
צבי האוזר:
הוא אומר שאם לא ייתנו לו הגדלות, הוא לא יכול לרוץ לבחירות, אז לא יהיו בחירות שוות גם אם לכאורה במספרים אותו הדבר.
צבי האוזר:
אני טוען שיש כאן פגיעה מהותית בשוויון.
ארבל אסטרחן:
מה עם רשימות חדשות שלא זכאיות בכלל להלוואה?
צבי האוזר:
אני איתך, אבל ה-80 אחוזים, מה ההיקף שלו?
ארבל אסטרחן:
זה מה שהיה בפעם שעברה.
צבי האוזר:
אני אומר שאני מציע להעלות את זה ל-90 אחוזים.
ארבל אסטרחן:
אני הייתי מציעה לא לשנות את זה.
ארבל אסטרחן:
הפגיעה ברשימות חדשות רק מתגברת כי הן לא יכולות לקבל הלוואה ולהשתמש בה לצורך הבחירות בלי שינכו להן את זה מהמקדמה.
ארבל אסטרחן:
מה שיוחלט כאן, הצעתי היא להישאר בזה או פחות.
צבי האוזר:
הצעתי היא להגדיל את זה.
חיים ביטון:
אני לא יכול להציע אבל אני מבקש.
חיים ביטון:
אתם יודעים שהנושא של ההלוואות הוא בעייתי.
חיים ביטון:
ללכת כל פעם ולעשות סחיפה יותר גדולה ויותר גדולה ויותר גדולה ולהגדיל את הסיכון שהכנסת לוקחת בהלוואות, בסופו של דבר - - -
צבי האוזר:
אני מבין את ההצעה.
צבי האוזר:
אני מחדד את העניין וכל אחד יחשוב לרבות הייעוץ המשפטי והייעוץ הכלכלי.
צבי האוזר:
אם אנחנו אגב זה פוגעים בשוויון, תנו דעתכם לעניין.
צבי האוזר:
אני מבין את מה שאתם אומרים אבל דמוקרטיה קודמת בהקשר הזה לחיסכון.
צבי האוזר:
זה חלק מהדברים שלנו ואנחנו צריכים לקבוע הסדרים שוויוניים.
צבי האוזר:
אסור לנו שיעשו היקשים מסעיפים כאלה ואחרים לקריצה לנושא של אי שוויון.
צבי האוזר:
אני לא מתעקש בנושא הזה.
צבי האוזר:
זה לא עניין מפלגתי.
דוד ביטן:
אני אומר לך שכל המפלגות יכולות, עד חוק הפיזור, לקחת הלוואה.
ארבל אסטרחן:
לעוד 10 ימים.
ארבל אסטרחן:
יש עוד סעיף לדחיית מועדים וצריך גם לזכור את חוק הפיזור.
דוד ביטן:
יש כאן גם הערה של המבקר.
ארבל אסטרחן:
יש לי את זה.
ארבל אסטרחן:
אלה היו הוראות שעה.
ארבל אסטרחן:
הוצע כאן גם לעשות דחייה של קבע, תיקון לסעיף 10 לחוק המימון במועדים של הגשת הדוחות של הסיעות ושל דוח המבקר.
ארבל אסטרחן:
היום סעיף 10(א) מדבר על כך שהסיעות צריכות למסור את החשבונות שלהן למבקר המדינה בתוך 16 שבועות מהיום שבו פורסמו תוצאות הבחירות.
ארבל אסטרחן:
כאן הציע חבר הכנסת ביטן 24 שבועות.
ארבל אסטרחן:
היועץ המשפטי למבקר המדינה דיבר על 20 שבועות.
ארבל אסטרחן:
מה שיוחלט בעניין הזה, יוחלט.
דוד ביטן:
אני מקבל את ההמלצה של מבקר המדינה.
יצחק פינדרוס:
אני מציע להישאר ב-24 שבועות.
מיכל רוזין:
אני מבינה למה 24, אני מנסה להבין למה ההתעקשות להוריד את השבועות.
מיכל רוזין:
מה זה נותן לכם שמגישים את זה בפחות שבועות?
חנה רותם:
עם כל הכבוד, ניסיון העבר באמת מראה שהסיעות מגיעות כל הזמן לבקש אורכות.
מיכל רוזין:
היא הנותנת.
מיכל רוזין:
אולי זה מעיד על הבעייתיות.
ניר אורבך:
חנה, תציגי את עצמך.
חנה רותם:
מנהלת האגף לביקורת מימון מפלגות, משרד מבקר המדינה.
חנה רותם:
ניסיון העבר מלמד שכל הסיעות מגיעות עם בקשות דחיות.
חנה רותם:
מן הצד השני, הצד השני של הדחייה, הוא קודם כל מתן נתוני הביקורת ותוצאות הביקורת לציבור.
חנה רותם:
אנחנו הגענו עכשיו למצב בו תוצאות הבחירות של הכנסת ה -24 – שהיום אתם מתכוונים לפזר אותה – עוד לא פורסמו מכיוון שאתם, נציגי הסיעות, ביקשתם דחייה.
חנה רותם:
נכון שהיו הרבה נסיבות מקלות – קורונה, מערכות בחירות וכולי – ועדיין הציבור לא יודע מה היו התוצאות של המפלגות לגבי מערכת הבחירות הקודמת.
חנה רותם:
מבקר המדינה נמצא כדי להמציא את הנתונים האלה לידיעת הציבור.
מיכל רוזין:
אבל החוק היה 16.
מיכל רוזין:
איך זאת שנה שלא הצלחתם לפרסם?
מיכל רוזין:
יש כאן איזה פער.
חנה רותם:
זה לא שלא הצלחנו.
חנה רותם:
בואי נבהיר את זה.
חנה רותם:
היו 16 שבועות והמפלגות הגיעו ארבע פעמים בבקשת דחיות.
חנה רותם:
אפילו היה בג"ץ שהוגש כנגד זה.
חנה רותם:
אנחנו נאלצנו להתמודד או להתגונן בבג"ץ מדוע מבקר המדינה הסכים לדחיות.
יצחק פינדרוס:
עכשיו אנחנו עוזרים לכם בחקיקה.
יצחק פינדרוס:
אתם צריכים להגיד תודה ולהוריד מהריטיינר של הייעוץ המשפטי שהיה צריך לענות לבג"ץ.
יצחק פינדרוס:
אנחנו אומרים לכם כבר מעכשיו צופה פני עתיד.
יצחק פינדרוס:
אני אומר למשרד המבקר, כל אדם שמנהל מערכת, בעיקר מערכת שהיא כאילו חד פעמית וחד יומית, זה הרי לא שוטף, לוקח סדר גודל של 4-3 חודשים לסיים לשלם לספקים.
יצחק פינדרוס:
מבקר המדינה לא מצפה שבזמן הזה שהוא משלם לספקים הוא יכין את הדוח כי הרי הוא מכין את דוח אחרי שהוא סיים לשלם לספקים.
יצחק פינדרוס:
לכן אנחנו מראש קובעים - זה משהו ישראלי מאוד - סד זמנים לא מעשי, מבקשים דחייה ואז באמת יש תעסוקה לבג"ץ ויש תעסוקה לבקשות הדחייה והפקידה צריכה לענות על הבקשות.
יצחק פינדרוס:
אם כן, בואו מראש נקבע סד זמנים סביר.
יצחק פינדרוס:
זה לא סוף העולם.
יצחק פינדרוס:
הציבור ידע את ניהול המפלגות מבחינה כלכלית עוד שבועיים, עוד חודשיים, לא קרה כלום כי זה יהיה אמיתי.
יצחק פינדרוס:
גם אתם מודים היום ש-16 שבועות, לא עומדים בתקופה הזאת וכל אחד יודע את זה.
יצחק פינדרוס:
לוקח זמן לשלם לספקים חד פעמיים, לנערים, לשלטים, לפלקטים.
יצחק פינדרוס:
משרדי הממשלה גם משלמים לפעמים שוטף פלוס כמה ימים.
יצחק פינדרוס:
כך מערכת עובדת.
מיכל רוזין:
שוטף פלוס 120.
יצחק פינדרוס:
כמה ימים.
יצחק פינדרוס:
בסופו של דבר זה דבר הכי הגיוני והכי מתבקש.
יצחק פינדרוס:
אני לא יודע למה נציגי המפלגות הסכימו ל-24 אבל אני חושב שזה הגיוני ונכון.
ארבל אסטרחן:
לא מתבטלת כאן סמכות ועדת הכספים הקיימת היום לאשר דחייה של המועדים אבל התקווה היא שההארכה הזאת - - -
יצחק פינדרוס:
תיתן איזשהו סעד הגיוני יותר ולא מראש אנחנו מודיעים שאנחנו קובעים סד זמנים כדי שיוכלו לבקש דחיות.
מיכל רוזין:
אם הציבור אינו יכול לעמוד בהוראה להגיש תוך 16 שבועות וממילא כל הזמן יש בקשות לדחיות, עדיף שמראש לא נתבזה ולא נעבור על החוק
ארבל אסטרחן:
השאלה אם צריך את סמכות ועדת הכספים כדי לדחות עוד.
יצחק פינדרוס:
אנחנו מנסים את זה.
יצחק פינדרוס:
אנחנו פעם ראשונה מנסים את הדבר הזה ונקווה שנעמוד בו.
ארבל אסטרחן:
10.
ארבל אסטרחן:
תיקון סעיף 10 בסעיף 10(א) לחוק המימון במקום "תוך 16 שבועות" יבוא "בתוך 24 שבועות".
ארבל אסטרחן:
גם למבקר המדינה, בסעיף קטן (ב), שהיום יש לו 22 שבועות להגיש את הדוח, יהיו 24 שבועות להגיש את הדוח.
ארבל אסטרחן:
זאת כאמור הוראת קבע להצעת חוק המימון.
ארבל אסטרחן:
כזכור, אנחנו בכלל נמצאים בתיקונים לצד חוק התפזרות הכנסת שגם את העניין הזה צריך לאשר.
ארבל אסטרחן:
אני מבינה שהולכים על אותו נוסח שעבר אתמול קריאה ראשונה.
ארבל אסטרחן:
מכינים עכשיו את הצעת החוק של חבר הכנסת קיש לקריאה ראשונה ביחד עם התיקונים האלה.
ארבל אסטרחן:
מי שהיה כאן אתמול בלילה יודע על מה מדובר.
ארבל אסטרחן:
הסעיפים שיתווספו לעניין חוק ההתפזרות יהיו אלה:
ארבל אסטרחן:
הכנסת העשרים וארבע תפזר לפני גמר כהונתה.
ארבל אסטרחן:
הבחירות לכנסת העשרים וחמש יתקיימו, וכאן באופן חריג הוצעו שני מועדים – גרסה א': ביום ל' בתשרי התשפ"ג, ה-25 באוקטובר 2022.
ארבל אסטרחן:
גרסה ב': ביום ז' בחשון התשפ"ג, ה-1 בנובמבר 2022.
ניר אורבך:
שמענו כאן את מכלול הדברים.
ניר אורבך:
אני חושב שגם הדברים הבסיסים שנשמעו וגם הקשיים, גם הנושא של עבודת חברי הכנסת בסופו של דבר מול הוועדה.
ניר אורבך:
אנחנו עכשיו נצביע בוועדה גם על נוסח הצעת חוק ההתפזרות של חבר הכנסת קיש.
איתן גינזבורג:
למה לא לדחות את זה?
ניר אורבך:
אני רוצה להציע הצעה ואנחנו נתקדם.
ניר אורבך:
אנחנו נצביע עכשיו בוועדה.
ניר אורבך:
מן הסתם תהיה רוויזיה.
ניר אורבך:
אנחנו לא נקיים דיון ברוויזיה עד שלא נמצה את היכולת שלנו גם לראות מה אנחנו יכולים לעשות מול הוועדה וגם מה אנחנו יכולים לעשות בינינו לבין עצמנו.
רם שפע:
יש לנו כאן חלק לא קטן מהקואליציה שחושב שצריך כך להתחיל.
איתן גינזבורג:
למה לתת לוועדה מה שנקרא כבר סימון דרך?
איתן גינזבורג:
היא שמעה את הדברים.
ניר אורבך:
אני פועל פה בהתאם לסיכומים בין הקואליציה לאופוזיציה.
איתן גינזבורג:
אנחנו עומדים בסיכומים.
איתן גינזבורג:
מה שאני מציע לא סותר.
איתן גינזבורג:
אני מציע לעשות הפסקה של מספר שעות משמעותי ולאפשר לוועדה לדון.
ניר אורבך:
חבר הכנסת גינזבורג, אני מכבד אותך ולכן אני מקבל את הצעתך אבל חלקית.
ניר אורבך:
אנחנו יוצאים עכשיו להפסקה של רבע שעה עד שעה 13:40 ונקבל החלטה אם אנחנו עושים הצבעה או לא.
ניר אורבך:
אני מתכבד לחדש את ישיבת ועדת הכנסת.
ניר אורבך:
היום יום שלישי, כ"ט בסיון התשפ"ב, ה-28 ביוני 2022, על סדר היום הצעת חוק התפזרות הכנסת ה-24, התשפ"ב-2022 (פ/3660/24) של חבר הכנסת יואב קיש, הכנה לקריאה ראשונה.
ניר אורבך:
כמו שאמרתי בסוף החלק הקודם של הישיבה אנחנו מודים לוועדה, לחברים ולשופטת שעומדת בראש הוועדה על העבודה שהם עושים.
ניר אורבך:
אני חושב שזה חשוב לנו כחברי כנסת ובסופו של דבר זה חשוב גם לציבור במדינה.
ניר אורבך:
לכן אנחנו הגענו להבנות לגבי מבנה החוק ואיך אנחנו נצטרך להצביע עליו.
ניר אורבך:
אני אבקש מארבל שתציג את זה וכמובן אחר כך אם יהיו הערות, גם מצד השופטת וגם מצד חברי הכנסת, בבקשה.
דוד ביטן:
אני יכול לומר באופן כללי.
דוד ביטן:
אנחנו חשבנו על הצעת השופטת ואנחנו נהיה מוכנים לקבל את העניין לגבי יחידת המימון.
דוד ביטן:
אנחנו מקבלים את הצעת כבוד השופטת בשם הוועדה שהיא תקבע בפעם הזאת - בלי להיכנס לפרשנויות - את גובה יחידת המימון לבחירות הספציפיות האלה לאחר שהיא תבחן את השינויים, את ההוצאות, את כל מה שמסביב.
דוד ביטן:
אנחנו סומכים עליה ועל הוועדה כולה.
דוד ביטן:
כשאני אומר עליה, הכוונה לכולם.
דוד ביטן:
היא מצידה, עד מחר בצוהריים תסיים את העבודה שלה.
דוד ביטן:
כרגע אנחנו נעביר את יתר הדברים בהם היא לא מתערבת כמו למשל הנושא של התשלומים והמחזור של ההלוואה, כמו למשל הנושא של המקדמה שלא מתקזזת עם ההלוואה.
דוד ביטן:
אנחנו היום נאשר את זה.
דוד ביטן:
לגבי גובה יחידת המימון נמתין עד שהיא תסיים את העבודה ואז נעביר הכול בקריאה ראשונה, שנייה ושלישית.
דוד ביטן:
את צריכה להגיד לנו מה אנחנו מעבירים ומה לא.
דוד ביטן:
תודה לגברתי שהיית איתנו.
דוד ביטן:
לגבי הסיעות, היא תתייעץ איתן כמובן.
דוד ביטן:
סיעת הליכוד – ואנחנו מדברים בשם כלל האופוזיציה – מסכימה.
דוד ביטן:
הסיעות כאן.
יבגני סובה:
שאלה.
יבגני סובה:
במקרה וכבוד השופטת לא תכריע ותחזיר את זה לפתחה של הוועדה, מה יהיה?
יבגני סובה:
אם תגידי שהזמן לא מספיק לך?
יבגני סובה:
את בכל זאת משאירה את זה להחלטת הוועדה או שבכל זאת תהיה הכרעה?
השופטת אילה פרוקצ'יה:
אנחנו התחייבנו להתחיל לעבוד עוד היום ולסיים את עבודתנו עד מחר בצוהריים, אחר הצוהריים.
השופטת אילה פרוקצ'יה:
אנחנו נעמוד בלוח הזמנים.
השופטת אילה פרוקצ'יה:
אני שמחה על הסיכום שהחלטת הוועדה לגבי שיעור יחידת המימון תהיה מחייבת.
יבגני סובה:
אנחנו מקבלים את זה.
מיכל רוזין:
אנחנו סומכים על השופטת.
יבגני סובה:
אני חושב שההחלטה מקובלת על כולנו.
השופטת אילה פרוקצ'יה:
עוד הערה.
השופטת אילה פרוקצ'יה:
אני מאוד מבקשת שנציגי הסיעות במהירות האפשרות יעבירו אלינו את כל הנתונים הרלוונטיים לצורך ההחלטה.
השופטת אילה פרוקצ'יה:
אם אפשר, כמה שיותר מהר להעביר נתונים כדי שנקבל החלטה מושכלת.
מיכל רוזין:
איזה נתונים?
יבגני סובה:
הכוונה לאלה שלא מתנגדים.
יבגני סובה:
אלה שמתנגדים לא צריכים להעביר כי אנחנו מתנגדים להעלאה.
השופטת אילה פרוקצ'יה:
ם המתנגדים יכולים להעביר.
השופטת אילה פרוקצ'יה:
גם הם רלוונטיים.
ניר אורבך:
חבר הכנסת סובה, בסופו של דבר הוועדה עושה עכשיו עבודה כוללת ואני חושב שכל הסיעות ישתפו פעולה.
בועז טופורובסקי:
אדוני היושב ראש, הקואליציה כמובן מקבלת את ההחלטה שהושגה ומחויבת גם להסכמות שהשגנו עם האופוזיציה.
בועז טופורובסקי:
אנחנו רוצים לומר גם כאן וגם לפרוטוקול שלדעתנו צריך להעלות את יחידת המימון כמו שהתחייבנו, כמו שהגענו להסכמה עם הקואליציה וכמובן, כמובן, כמובן אנחנו נכבד את החלטת הוועדה הציבורית, את השופטת ואת חברי הוועדה הציבורית ונקבל כל החלטה שהם יקבלו.
ארבל אסטרחן:
אני שמחה לתוצאה אליה הגיעו חברי הכנסת.
ארבל אסטרחן:
אני חושבת שזו התוצאה הנכונה.
ארבל אסטרחן:
אני רוצה להתייחס לפרטים.
ארבל אסטרחן:
היו לנו כאן שני סעיפים כהוראת שעה – סעיף שנגע לגובה יחידת המימון והסעיף שנגע להלוואות.
ארבל אסטרחן:
אחר כך סעיף קבוע לגבי דחיית מועדים להגשת הדוחות.
ארבל אסטרחן:
הסעיף הקבוע לא קשור לעניין בו דובר עכשיו.
ארבל אסטרחן:
גם סעיף ההלוואות, זה עניין שמצריך חקיקה ואותו ניתן לאשר לקריאה ראשונה.
ארבל אסטרחן:
בסעיף 1, שזה הסעיף של גובה יחידת המימון, יש כאן שלושה מרכיבים.
ארבל אסטרחן:
מרכיב אחד הוא הנושא שבכל מקום שהעלינו מיחידה אחת ל-1.18 או ל-11.8.
ארבל אסטרחן:
כל המקומות האלה של ה-18 אחוזים, זה בעצם יורד מהצעת החוק והבקשות יובאו לוועדה הציבורית והיא תחליט מה שתחליט.
ארבל אסטרחן:
נושא שני.
ארבל אסטרחן:
יש כאן סעיף (3)(ג) שמופיע אצלכם בעמוד ומדבר על כך שסיעה חדשה, רשימת מועמדים שמגישה, מפלגה שלא מיוצגת בכנסת והיא מקבלת מקדמת בחירות כנגד ערבות, ההצעה כאן הייתה לתת להם 100 אחוזים ולא 70 אחוזים, כאמור, כנגד ערבות וזה ליצור איזשהו איזון מול ההטבות שיש לסיעות המיוצגות לעניין ההלוואות.
ארבל אסטרחן:
את המעבר הזה מ-70 ל-100 כהוראת שעה, זה כן צריך לחוקק.
ארבל אסטרחן:
זה באמת לא ענין שבמנדט של הוועדה הציבורית.
ארבל אסטרחן:
הסעיף הזה ייכנס.
ארבל אסטרחן:
הדבר השלישי עליו התייעצתי מהר עם השופטת ואני אשמח גם לשמוע את דעתה זה הנושא של הפלוס 1 שניתן לכל סיעה שמוצע כאן להעלות אותו לפלוס 1.4.
ארבל אסטרחן:
נכון שאם תעלה יחידת המימון, זה ישפיע גם על גובה הפלוס 1.
ארבל אסטרחן:
כאן היה איזה רצון לתת קצת יותר מהעלייה של יחידת המימון בשביל לעזור לסיעות הקטנות כי זה איזשהו סכום שהוא קבוע לכולם, לגדולות ולקטנות בעוד שיתר הסכומים הם לפי גודל הסיעה.
ארבל אסטרחן:
אני רוצה להתלבט האם הנושא הזה של הפלוס 1 שגדל ל-1.4, האם גם להשאיר בידי הוועדה הציבורית או בכל זאת צריך להסדיר אותו בחקיקה.
השופטת אילה פרוקצ'יה:
נדמה לי שאפשר להשאיר את זה לוועדה הציבורית.
ארבל אסטרחן:
זה חלק מסמכותה?
השופטת אילה פרוקצ'יה:
כן.
ארבל אסטרחן:
אם כן, מכל סעיף 1 נשאר רק הדבר שאמרתי של ה-100 אחוזים.
ארבל אסטרחן:
סעיף 2 של ההלוואות כפי שסוכם כאן וסעיף 3 של הדחייה.
דוד ביטן:
נאשר את כל הנוסח למעט המספרים.
דוד ביטן:
את המספרים אחר כך.
ארבל אסטרחן:
לא צריך את כל זה.
ארבל אסטרחן:
הכול כאן זה מספרים.
ארבל אסטרחן:
כל סעיף 1 לא צריך.
דוד ביטן:
נצביע ונגיד הערה, שהמספרים יגיעו, נשחיל אותם פנימה.
ארבל אסטרחן:
אולי שאלת המימון לא תהיה.
שמחה רוטמן:
אם עולה יחידת המימון, אתה לא צריך להשחיל אותה פנימה.
השופטת אילה פרוקצ'יה:
יחידת המימון באופן עצמאי ולא על פי הנוסח.
דוד ביטן:
אחרי שהם יחליטו, נכניס את המספר.
השופטת אילה פרוקצ'יה:
לא, מפני שזה לא עניין לחקיקה.
השופטת אילה פרוקצ'יה:
זה עניין לקביעה שלנו .
דוד ביטן:
זה עובר וגמרנו?
השופטת אילה פרוקצ'יה:
ודאי.
שמחה רוטמן:
החוק בלי התיקון קובע שהדלתה של ההגדלה לסיעה על פני מספר חבריה, סיעה בת 4 חברים, תקבל 5 יחידות מימון.
ארבל אסטרחן:
קבוע פלוס 1.
שמחה רוטמן:
סיעה בת 4 חברים, תקבל 5 יחידות מימון.
שמחה רוטמן:
סיעה בת 5 חברים, תקבל 6 יחידות מימון.
שמחה רוטמן:
התוספת כאן שהתבקשה בנוסח הראשון שהיה בפנינו, באה ואמרה שהתוספת תהיה יותר גדולה מיחידת מימון.
שמחה רוטמן:
כלומר, בכוונה ההצעה הייתה שהתוספת תהיה משמעותית גדולה יותר מאשר יחידת המימון.
ארבל אסטרחן:
1.4.
שמחה רוטמן:
זה לא בדיוק 1.4 כי הגדלנו ל-1.18, אז 1.4 זה בעצם 1.3.
ארבל אסטרחן:
ה-1.4 הוא לא על ה-1.18.
שמחה רוטמן:
אני אומר שנניח שהוועדה הציבורית תתקן את יחידת המימון ובמקרה יצא לה שזה 1.18.
שמחה רוטמן:
אז המשמעות היא שההגדלה שאנחנו רצינו לעשות היא של 22.
שמחה רוטמן:
האמת היא שזה יחסי כך שזה 0.3.
ארבל אסטרחן:
הפער.
שמחה רוטמן:
מאחר והחוק קובע במפורש שההגדלה היא אחת והוועדה מוסמכת לקבל יחידת מימון, אני לא דן כרגע בשאלה אם היא מוסמכת לעשות לצורך בחירות או לא, אני לא דן בשאלה הזאת, אבל להגיד שההגדלה תהיה יותר גדולה מיחידת מימון, זה סותר חוק מפורש.
שמחה רוטמן:
אני לא רואה איך אפשר לעשות את זה בהחלטה שמוסמכת לשנות את גודל יחידת המימון אבל היא לא מוסמכת לייצר שסיעה תקבל 5.5 יחידות מימון במקום 5 יחידות מימון, שזאת הוראתו המפורשת של החוק.
שמחה רוטמן:
אם החוק אומר שסיעה של 4 מנדטים תקבל 5 מנדטים, היא לא יכולה לקבל 5.5 כי אתם החלטתם.
שמחה רוטמן:
אני אשמח לשמוע את תשובת השופטת אבל מסקנתי היא שהחלק הזה חייב להיות בחקיקה כי אחרת החלטה של ועדה לא תוכל לרפא את זה.
השופטת אילה פרוקצ'יה:
אני חושבת שכדי להסיר ספק, מכיוון שכאן יש שאלה של פרשנות, אפשר להכניס את זה בחקיקה.
ארבל אסטרחן:
את ה-1.4.
ארבל אסטרחן:
לא את ה-1.18 אלא את ה-1.4.
השופטת אילה פרוקצ'יה:
נכון.
דוד ביטן:
את הכול כי זה רק לפעם הזאת.
שמחה רוטמן:
ביטן, זה מה שאתה רוצה.
ארבל אסטרחן:
ה-1.18 זה בדיוק כל הדיון שהיה כאן.
דוד ביטן:
זה לא מהווה תקדים לפעם הבאה.
דוד ביטן:
אין לי בעיה.
דוד ביטן:
אם זה לא מהווה תקדים לפעם הבאה, אין לי בעיה.
דוד ביטן:
החלטנו לפעם הזאת.
ארבל אסטרחן:
יישאר ה-1.4.
ארבל אסטרחן:
המשמעות של ה-1.4 תהיה שאם הוועדה מעלה את יחידת המימון - - -
שמחה רוטמן:
רגע.
שמחה רוטמן:
המשמעות היא 1.18 או יותר נכון 1.19.
שמחה רוטמן:
כלומר, מה שאת רוצה זה 1.19 מיחידת המימון החדשה שאת עדיין לא יודעת מה היא תהיה אבל 1.4 ל-1.18 שווה 1.19.
ארבל אסטרחן:
כן, אבל אם הוועדה לא תיתן 1.18?
שמחה רוטמן:
את קבעת את ההצעה כאן על בסיס יחס מסוים.
שמחה רוטמן:
את קבעת כאן הדלתה על בסיס יחס והיחס הוא 1.4 חלקי 1.18 שזה 19 אחוזים.
ארבל אסטרחן:
יכול להיות ששווה לפחות לקריאה הראשונה להשאיר את ה-1.4 ולפני הקריאה השנייה והשלישית, אם הוועדה תספיק לפני כן, נעשה על זה חשיבה.
יוסף טייב:
אני מציע שקודם כל נקבל את תשובת הוועדה.
יוסף טייב:
למה להקדים את המאוחר?
יוסף טייב:
נחכה שהוועדה עם התשובה.
יוסף טייב:
העקרונות ברורים.
ניר אורבך:
אם תרצה את רשות הדיבור, תקבל.
ניר אורבך:
עכשיו חבר הכנסת אוסאמה סעדי ואחר כך אתה.
אוסאמה סעדי:
תודה אדוני היושב ראש.
אוסאמה סעדי:
אנחנו מברכים על הסיכום אליו הגיעו והעברת גובה יחידת המימון לוועדה הציבורית בראשות השופטת פרוקצ'יה.
אוסאמה סעדי:
אנחנו סומכים על שיקול דעתה.
אוסאמה סעדי:
גם בענייני השכר שלנו, טוב שאנחנו לא קובעים וכך גם לגבי יחידת המימון.
אוסאמה סעדי:
צריך לקחת את כל השיקולים בחשבון, גם את המחירים וגם את העליות אבל בסוף זו החלטה של הוועדה הציבורית ואנחנו נקבל אותה.
אוסאמה סעדי:
לגבי שאר הדברים, אנחנו בעד מחזור הלוואות.
אוסאמה סעדי:
אני חושב שזה היה כל הזמן במשך כל מערכות הבחירות, במיוחד שאנחנו ברצף של בחירות, חמש בחירות בתוך שנתיים.
אוסאמה סעדי:
אין לכך תקדים.
אוסאמה סעדי:
אני לא חושב שיש עוד מדינה בה יש משבר פוליטי עמוק כפי שקיים בישראל.
אוסאמה סעדי:
לעניין הגשת הדוחות.
דוד ביטן:
את זה תיקנו .
אוסאמה סעדי:
לכן אני אומר שאנחנו מסכימים לזה.
אוסאמה סעדי:
גם למחזור ההלוואות וגם לעניין הזה של הגשת הדוחות.
אוסאמה סעדי:
אנחנו בהחלט בעד ואנחנו סומכים על הוועדה שתשלח לנו כמה שיותר מהר את החלטתה.
ניר אורבך:
חבר הכנסת יוסי שיין.
יוסף טייב:
רק הערה.
יוסף טייב:
תודה רבה על הזמן שאתם הולכים להקדיש ועל המאמץ.
יוסף טייב:
אני אומר שנמתין לתשובות.
יוסף טייב:
יש כאן שאלות שקשורות לדלתה עליה דיבר קודם חבר הכנסת רוטמן.
יוסף טייב:
יש כאן שאלה עקרונית שהוועדה צריכה לדון בה ולקבל עליה החלטה.
יוסף טייב:
היא ביקשה מכולנו לתת לה נתונים במידה ויש לנו ולכן אני אומר שלא נקדים את המאוחר אלא נחכה לתוצאות שיקול הדעת של הוועדה.
יוסף טייב:
עובדה שקיבלנו כאן את סמכותה של הוועדה ואת פרשנותה ואני חושב שהיא מבורכת.
יוסף טייב:
אני מברך על כך.
ניר אורבך:
מה שהתקבל כאן, זאת הסכמה וזה למעשה מביא מצד אחד את הסמכות של הוועדה ומצד שני את הרצון שלנו להעביר את מה שכבר כן אושר בחקיקה.
יוסף טייב:
ברור.
יוסף טייב:
שמענו גם את השופטת.
יוסף טייב:
אני אומר שברגע שנקבל גם את המתווה, יהיה לפנינו משהו שנוכל להסתכל עליו.
יוסף טייב:
כך אנחנו עדיין לא יודעים ויכול להיות שפתאום יהיה משהו אחר.
יוסף טייב:
אני לא יודע, אני לא חושב, אבל בואו נחכה ונראה.
רם שפע:
שאלת הבהרה.
רם שפע:
יגישו מחר את המסקנות.
רם שפע:
מה צפוי כאן בוועדה?
ארבל אסטרחן:
כלום.
ארבל אסטרחן:
הוועדה הציבורית סוברנית להחליט, היא מחליטה.
ארבל אסטרחן:
זאת לא המלצה.
דוד ביטן:
בפעם הזאת.
דוד ביטן:
זה לא תקדים.
דוד ביטן:
נתנו אפשרות שמה שהיא תחליט.
חיים ביטון:
רק לי יהיה שימוש בזה.
ארבל אסטרחן:
זה לא כמו הוועדה של שכר חברי הכנסת שכל פעם אנחנו באים לכאן עם המלצות.
ניר אורבך:
יש עוד מי מחברי הכנסת שרוצה להעיר?
יצחק פינדרוס:
אפשר לעבור להצבעה.
יצחק פינדרוס:
אני חייב לומר לך אדוני היושב ראש, דיון של הסכמה בין הקואליציה לאופוזיציה כל כך הרבה שעות, אני לא מכיר.
השופטת אילה פרוקצ'יה:
אם אפשר להוסיף.
השופטת אילה פרוקצ'יה:
אנחנו נרצה מחר בבוקר מוקדם לזמן את נציגי הסיעות לדיון בפנינו.
ניר אורבך:
ודאי.
ניר אורבך:
זה נוח בימים האלה כי כולם כאן.
ניר אורבך:
גם הנתונים כאן.
ניר אורבך:
אני מניח שהסיעות יוכלו להתארגן עם הנתונים שלהן עד שיגיעו אליך.
דוד ביטן:
עד סוף היום נעביר אליך.
ניר אורבך:
אנחנו נעבור כעת להצבעה על נוסח הצעת החוק עם השינויים.
ארבל אסטרחן:
כפי שהצגתי אותם.
ניר אורבך:
כפי שהציגה היועצת המשפטית של הוועדה.
ארבל אסטרחן:
הדבר העיקרי הוא שבסעיף 1 כל הנושא של 1.18 יורד ונשאר 1.4.
רם שפע:
אני חייב לשאול שאלה.
רם שפע:
אני לא מבין את העניין.
רם שפע:
אנחנו כאילו נותנים להם סמכות שכבר קיימת אצלם.
ניר אורבך:
היא לא קיימת אצלם.
רם שפע:
למה לא?
ניר אורבך:
הסמכות לא קיימת אצלם.
דוד ביטן:
מה זה משנה?
ניר אורבך:
לא חשוב.
ניר אורבך:
הסמכות קיימת אצלם אבל היה כאן ויכוח.
דוד ביטן:
לא צריך להיכנס לזה.
ארבל אסטרחן:
יש הסכמה לא לעקוף את הוועדה.
שמחה רוטמן:
האמירה של ארבל לפרוטוקול היא מאוד בעייתית.
שמחה רוטמן:
אין כאן הסכמה שלא לעקוף את הוועדה.
דוד ביטן:
אמרתי את זה חד משמעית.
שמחה רוטמן:
לא רק שזה לא תקדים.
ניר אורבך:
חבר הכנסת ביטן קיבל סמכות מהוועדה, גם מהקואליציה וגם מהאופוזיציה לנהל משא ומתן ולהגיע להבנות.
ניר אורבך:
הוא אומר את זה חמש פעמים לפרוטוקול.
דוד ביטן:
אמרתי את זה פעמיים.
ניר אורבך:
יותר מפעמיים.
שמחה רוטמן:
בסדר, אבל אז ארבל אמרה משהו אחר.
שמחה רוטמן:
תבקש שזה יובהר.
דוד ביטן:
ארבל, אמרת משהו אחר?
דוד ביטן:
לא שמתי לב.
רם שפע:
למה היא אמרה משהו אחר?
ארבל אסטרחן:
במליאה צריך 61.
ניר אורבך:
מי בעד ההצעה על השינויים שבה?
דוד ביטן:
אנחנו לא מצביעים.
דוד ביטן:
אני תומך בכם.
ניר אורבך:
אני נועל את הישיבה המשך יום מהנה לכולנו.
ניר אורבך:
אחר צוהריים טובים.
ניר אורבך:
היום יום שלישי, כ"ט בסיון התשפ"ב, 28 ביוני 2022 ועל סדר היום קביעת ועדות לדיון חוק.
ניר אורבך:
יש לנו כאן 3 הצעות זהות.
ניר אורבך:
אני אקריא את שלושתן ונצביע פעם אחת:
ניר אורבך:
הצעת חוק לתיקון פקודת האגודות השיתופיות (מספר בתי אב ביישוב קהילתי), התשפ"ב-2021 (פ/2386/24) - של חבר הכנסת ניר אורבך וקבוצת חברי כנסת.
ניר אורבך:
הצעת חוק לתיקון פקודת האגודות השיתופיות (מספר בתי אב ביישוב קהילתי), התשפ"א-2021 (פ/1862/24) – של חברת הכנסת אורית מלכה סטרוק.
ניר אורבך:
הצעת חוק לתיקון פקודת האגודות השיתופיות (מספר בתי אב ביישוב קהילתי), התשפ"ב-2021 (פ/2190/24) – של חבר הכנסת בצלאל סמוטריץ' וקבוצת חברי כנסת.
ניר אורבך:
המלצת הלשכה המשפטית הייתה להעביר את זה לוועדת החוקה חוק ומשפט.
ניר אורבך:
אנחנו נצביע על העברת שלושת ההצעות לוועדת הכלכלה.
אורית סטרוק:
אני מאוד רוצה להתייחס.
בצלאל סמוטריץ':
חשבתי שתברך אותי על זה שאני פעם ראשונה אצלך בדיון בוועדה.
ניר אורבך:
אני מקבל אותך בברכה, חבר הכנסת סמוטריץ', אחרי תקופה ארוכה פעם ראשונה אתה כאן.
יצחק פינדרוס:
בצלאל, אני חייב לומר לך כחבר ועדה קבוע שיושבת ראש הסיעה שלך נמצאת כאן בצורה קבועה בלי להיות חברה.
יצחק פינדרוס:
לדעתי בחוק הזה אתם תברכו על כך שלא שמתם חברים מהאופוזיציה כי ש"ס לא כאן כדי להתנגד.
ניר אורבך:
היה כאן שיח פורה.
אורית סטרוק:
אני רוצה להסביר לפרוטוקול למה חשבנו שנכון להעביר את החוקים האלה לחקיקה דווקא בוועדת הכלכלה.
יצחק פינדרוס:
אני לא מבין.
יצחק פינדרוס:
את צריכה להסביר למה את לא מעבירה את זה לקריב?
אורית סטרוק:
אני רוצה להסביר למה אני כן מעבירה את זה לוועדת הכלכלה.
ניר אורבך:
אנחנו ברוח חיובית היום.
אורית סטרוק:
היום כולנו חיוביים.
אורית סטרוק:
לגמרי.
אורית סטרוק:
אני רוצה לומר שהחוק הזה – וזה דבר ידוע – הוא בעצם פנייה ובקשה של ישובים רבים.
אורית סטרוק:
כולנו מכירים את זה, גם אתה אדוני היושב ראש, גם בצלאל וכולנו.
אורית סטרוק:
זאת בעצם פנייה של ישובים ושל ראשי מועצות שנמצאים במרחב הכפרי והם הסובלים והם אלה שמבקשים את הסיוע לאפשר להם לגדול יותר ממספר 400 ל-600.
אורית סטרוק:
זאת המטרה שלהם.
אורית סטרוק:
אנחנו מדברים כאן על איך אנחנו מטייבים את חייהם של ישובים שעל פי רוב הנושאים שלהם – אלה גם ישובים שחלקם ישובים שעוסקים בחקלאות וכולם בכל מקרה במרחב הכפרי – המקום המתאים לדון בו, זה בוועדה שעוסקת כל הזמן בסוגיות האלה, שזאת ועדת הכלכלה.
אורית סטרוק:
זה היה פעם בוועדת החוקה, באותם זמנים זאת הייתה יותר שאלה בעולם החוקתי אל מול בג"ץ, אל מול שוויון, אבל אנחנו יודעים שבג"ץ כבר לא פסל את החוק הזה והחוק הזה בא להיטיב עם אותם ישובים שזקוקים לכך והרבה נושאים שלהם נדונים בוועדת הכלכלה.
אורית סטרוק:
לכן בחרנו בוועדה הזו וחשוב לי להדגיש את זה.
בצלאל סמוטריץ':
אני אוסיף על כך מילה.
בצלאל סמוטריץ':
יכול להיות שבהחלט החוק הזה, כמו חוקים אחרים שנדונים כאן בהרבה ועדות, משלב או כרוך גם בשיקולים מהמשפט החוקתי אבל אם לדבר במונחים משפטיים – מבחן הרכיב הדומיננטי כבר איננו חוקתי.
בצלאל סמוטריץ':
עברנו את התהליך הזה.
בצלאל סמוטריץ':
הרציונל שמאפשר סוג של ועדות קבלה כדי לשמור על מרקם קהילתי של ישובים קהילתיים במרחב כפרי כדי לאפשר להם להתפתח, הרציונל הזה כבר הוכר, עבר בחקיקה, קיבל הסכמות.
בצלאל סמוטריץ':
הרכיב החוקתי הוא איננו הרכיב הדומיננטי.
בצלאל סמוטריץ':
שם יש שאלות של איזונים, להבין בדיוק מה המאפיינים הקהילתיים, מה הצרכים הקהילתיים, מה ההשפעות הכלכליות של חוק כזה, איך הוא מתחבר עם אלמנטים תכנוניים כאלה ואחרים במרחב עם תפיסות תכנוניות וכולי.
בצלאל סמוטריץ':
זה בהחלט מתאים לוועדת הכלכלה שדנה בזה הרבה.
בצלאל סמוטריץ':
לראיה החוק שהסדיר את חוות הבודדים באזור דרך היין בנגב – אושר בוועדת הכלכלה.
בצלאל סמוטריץ':
החוק להסדרת מגורי מגדלים (שטחי מרעה) שאנחנו עדיין בתהליכים וכנראה יחכה לכנסת הבאה – נמצא בוועדת הכלכלה.
בצלאל סמוטריץ':
כל אחד מהחוקים מערב גם שיקולים מתחום עולם המשפט החוקתי וזה בסדר.
בצלאל סמוטריץ':
אני בא מוועדת כספים, גם שם יש דיונים של משפט חוקתי, חקיקה רטרואקטיבית וכולי, אבל הרכיב הדומיננטי כאן איננו השיח החוקתי אלא באמת השיח ההתיישבותי, הכלכלי, הקהילתי, אורח החיים, שאלות של פתרונות תחבורה שנמצאים ספציפית בוועדת הכלכלה.
בצלאל סמוטריץ':
נראה לנו שזה יותר מתאים לשם.
יצחק פינדרוס:
אני חייב לומר שכל מה שאמרו אורית ובצלאל, לא שכנעו אותי.
יצחק פינדרוס:
יכול להיות שזה היה צריך להידון בוועדת חוקה, אבל מכיוון שיש כאן תאונת דרכים וועדת חוקה מתנהלת לא בצורה חוקתית, אין סיבה להעביר לשם את החוק הזה.